แบร์นาร์ กาซเนิฟว์

| แบร์นาร์ กาซเนิฟว์ |
| --- | --- |
Bernard Cazeneuve
กาซเนิฟว์ใน ค.ศ. 2018

นายกรัฐมนตรีฝรั่งเศส คนที่ 21
ดำรงตำแหน่ง 6 ธันวาคม ค.ศ. 2016 – 10 พฤษภาคม ค.ศ. 2017 (0 ปี 155 วัน)
ประธานาธิบดี: ฟร็องซัว ออล็องด์
ก่อนหน้า: มานุแอล วาลส์
ถัดไป: เอดัวร์ ฟีลิป
รัฐมนตรีว่าการกระทรวงมหาดไทย
ดำรงตำแหน่ง 2 เมษายน ค.ศ. 2014 – 6 ธันวาคม ค.ศ. 2016 (2 ปี 248 วัน)
นายกรัฐมนตรี: มานุแอล วาลส์
ก่อนหน้า: มานุแอล วาลส์
ถัดไป: บรูว์โน เลอ รู
ผู้แทนรัฐมนตรีด้านงบประมาณ
ดำรงตำแหน่ง 19 มีนาคม ค.ศ. 2013 – 31 มีนาคม ค.ศ. 2014 (1 ปี 12 วัน)
นายกรัฐมนตรี: ฌ็อง-มาร์ก เอโร
รัฐมนตรีว่าการ: ปีแยร์ โมสโกวิซี (กระทรวงเศรษฐกิจและการคลัง)
ก่อนหน้า: เฌโรม กาฮูซัก
ถัดไป: คริสเตียง เอคเคิร์ต (เลขาธิการแห่งรัฐ)
ผู้แทนรัฐมนตรีด้านกิจการยุโรป
ดำรงตำแหน่ง 16 พฤษภาคม ค.ศ. 2012 – 19 มีนาคม ค.ศ. 2013 (0 ปี 307 วัน)
นายกรัฐมนตรี: ฌ็อง-มาร์ก เอโร
รัฐมนตรีว่าการ: โลร็องต์ ฟาบียุส (กระทรวงการต่างประเทศ)
ก่อนหน้า: ฌ็อง ลียอแน็ตติ
ถัดไป: เธียร์รี เรอปองตัง
สมาชิกสมัชชาแห่งชาติ จังหวัดม็องช์ เขตที่ 5
ดำรงตำแหน่ง 20 มิถุนายน ค.ศ. 2007 – 16 มิถุนายน ค.ศ. 2012 (4 ปี 362 วัน)
ดำรงตำแหน่ง 12 มิถุนายน ค.ศ. 1997 – 18 มิถุนายน ค.ศ. 2002 (5 ปี 6 วัน)
นายกเทศมนตรีแชร์บูร์ก-โอคเตอร์วิล
ดำรงตำแหน่ง 25 มีนาคม ค.ศ. 2001 – 23 มิถุนายน ค.ศ. 2012 (11 ปี 90 วัน)
ก่อนหน้า: ฌ็อง-ปีแยร์ โกดฟรอย
ถัดไป: ฌ็อง-มีแชล อูลการ์ต
นายกเทศมนตรีโอคเตอร์วิล
ดำรงตำแหน่ง 25 มิถุนายน ค.ศ. 1995 – 14 มีนาคม ค.ศ. 2000 (4 ปี 263 วัน)
ก่อนหน้า: อ็องเดร ปัวรีเย
ถัดไป: ฌ็อง-ปีแยร์ โกดฟรอย (นายกเทศมนตรีแชร์บูร์ก-โอคเตอร์วิล)
 
ข้อมูลส่วนบุคคล
เกิด: แบร์นาร์ กี ฌอร์ฌ กาซเนิฟว์  (1963-06-02) 2 มิถุนายน ค.ศ. 1963 (61 ปี) ซ็องลิส จังหวัดอวซ ประเทศฝรั่งเศส
สัญชาติ: ฝรั่งเศส
ศาสนา: ลัทธิคาลวิน
พรรคการเมือง: อนุสัญญา (ค.ศ. 2023–ปัจจุบัน)
การเข้าร่วม พรรคการเมืองอื่น: ขบวนการฝ่ายซ้ายหัวรุนแรง  (ค.ศ. 1985–1987) พรรคสังคมนิยม  (ค.ศ. 1987–2022)
ศิษย์เก่า: สถาบันการศึกษาการเมืองบอร์โด มหาวิทยาลัยก็อง-บาส-นอร์ม็องดี
วิชาชีพ: ทนายความ
ลายมือชื่อ: 

แบร์นาร์ กาซเนิฟว์ (ฝรั่งเศส: Bernard Cazeneuve; เกิดเมื่อวันที่ 2 มิถุนายน ค.ศ. 1963 ที่ซ็องลิส) เป็นนักการเมืองชาวฝรั่งเศส ดำรงตำแหน่งนายกรัฐมนตรีฝรั่งเศสระหว่างวันที่ 6 ธันวาคม ค.ศ. 2016 ถึงวันที่ 10 พฤษภาคม ค.ศ. 2017
กาซเนิฟว์เข้าวงการการเมืองโดยได้รับเลือกตั้งเป็นสมาชิกสภาจังหวัดม็องช์ในค.ศ. 1994 แล้วได้รับเลือกตั้งเป็นนายกเทศมนตรีโอคเตอร์วีลในค.ศ. 1995 กระทั้งค.ศ. 1997 กาซเนิฟว์ได้รับเลือกตั้งเป็นสมาชิกสมัชชาแห่งชาติประจำจังหวัดม็องช์ เขตที่ 5
ในค.ศ. 2012 หลังจากฟร็องซัว ออล็องด์ เลขาธิการเอกของพรรคสังคมนิยม ได้รับเลือกตั้งเป็นประธานาธิบดี กาซเนิฟว์ได้รับแต่งตั้งเป็นผู้แทนรัฐมนตรีว่าการกระทรวงการต่างประเทศด้านกิจการยุโรปภายใต้การนำของฌ็อง-มาร์ก เอโร ต่อมาได้รับแต่งตั้งเป็นผู้แทนรัฐมนตรีว่าการกระทรวงเศรษฐกิจและการคลังด้านงบประมาณในค.ศ. 2013 แล้วในค.ศ. 2014 ได้รับแต่งตั้งเป็นรัฐมนตรีว่าการกระทรวงมหาดไทยภายใต้การนำของมานุแอล วาลส์
ในค.ศ. 2016 หลังจากมานุแอล วาลส์ได้ลาออกจากตำแหน่งนายกรัฐมนตรีเพื่อลงสมัครรับเลือกตั้งเป็นตัวแทนของพรรคสังคมนิยมเพื่อการเลือกตั้งประธานาธิบดีฝรั่งเศสในปีต่อมา ทำให้แบร์นาร์ กาซเนิฟว์ได้รับแต่งตั้งตำแหน่งดังกล่าวแทน จากนั้น หลังจากแอมานุแอล มาครง อดีตรัฐมนตรีว่าการกระทรวงเศรษฐกิจ อุตสาหกรรมและดิจิทัลภายใต้การนำของมานุแอล วาลส์เช่นเดียวกัน ได้รับเลือกตั้งเป็นประธานาธิบดี กาซเนิฟว์ได้ยืนหนังสือลาออกและรักษาการตำแหน่งจนถึงนายกรัฐมนตรีต่อมา เอดัวร์ ฟีลิป จะรับช่วงในวันที่ 15 พฤษภาคม ค.ศ. 2017 ทำให้ระยะเวลา 5 เดือนที่ดำรงตำแหน่งนายกรัฐมนตรีเป็นระยะเวลาที่อายุสั้นที่สุดภายใต้สาธารณรัฐฝรั่งเศสที่ 5
หลังจากนั้นได้ยุติบทบาททางการเมืองในระยะหนึ่งเนื่องจากกลับมาทำงานอีกครั้งในฐานะทนายความในเดือนกรกฎาคม ค.ศ. 2017 และตั้งแต่ค.ศ. 2018 เป็นครูสอนหลักสูตรให้กับนักศึกษาในระดับปริญญาโทในสาขาวิชาการรักษาของปลอดภัยและการป้องกันของประเทศที่สถาบันการเมืองศึกษาแห่งปารีส ในค.ศ. 2019 ได้รับเลือกตั้งเป็นประธานคณะกรรมการบริหารของสถาบันการเมืองศึกษาบอร์โดซึ่งได้รับเลือกตั้งเป็นสมัยที่ 2 ในค.ศ. 2020
ใมค.ศ. 2022 หลังจากมีการข้อตกลงระหว่างพรรคลาฟร็องแซ็งซูมีซ พรรคสังคมนิยมและพรรคฝ่ายซ้ายต่าง ๆ เพื่อก่อตั้งสหภาพประชาชนนิเวศน์วิทยาและสังคมใหม่ พันธมิตรฝ่ายซ้ายครั้งใหญ่ในการเลือกตั้งสมาชิกสมัชชาแห่งชาติของปีเดียวกัน กาซเนิฟว์ได้ประกาศว่าลาออกจากความเป็นสมาชิกพรรคสังคมนิยมหลังจากเป็นสมาชิกมากว่า 35 ปี
ในค.ศ. 2023 เขามีการเปิดตัวการเคลื่อนไหวอย่างเป็นทางการที่ชื่อว่า "อนุสัญญา" (ฝรั่งเศส: La Convention) เมื่อวันที่ 1 กุมภาพันธ์ เขาได้รับการสนับสนุนจากหลายบุคคลรวมถึงอดีตประธานาธิบดีฟร็องซัว ออล็องด์
หลังจากได้มีการเลือกตั้งสมาชิกสมัชชาแห่งชาติของฝรั่งเศส ค.ศ. 2024 เนื่องจากไม่มีการแต่งตั้งนายกรัฐมนตรีจากประธานาธิบดีมาครง ชื่อของเขาได้ถูกกล่าวถึงเป็นบุคคลที่สมควรแต่งตั้งในตำแหน่งดังกล่าว กระทั้งวันที่ 1 กันยายน ค.ศ. 2024 กาซเนิฟว์ได้เข้าพบกับมาครงในการหารือระหว่างพรรคและชื่อบุคคลต่าง ๆ ซึ่งมีพันธมิตรฝ่ายซ้ายในการเลือกตั้งครั้งนี้ แนวร่วมประชาชนใหม่ ที่รับช่วงต่อจากสหภาพประชาชนนิเวศน์วิทยาและสังคมใหม่ของค.ศ. 2022 ได้ต้อนรับการเสนอชื่อของเขา แต่ในที่สุด มาครงก็แต่งตั้งมีแชล บาร์เนียร์ อดีตรัฐมนตรีหลายกระทรวงและสมาชิกพรรคเลเรปูว์บลีแก็ง เป็นนายกรัฐมนตรีแทน